ఆర్యదాన్ షౌకత్

ఆర్యదన్ షౌకత్ (జననం 4 మార్చి 1965) కేరళ రాష్ట్రానికి చెందిన చలనచిత్ర నిర్మాత, స్క్రీన్ రైటర్, రాజకీయ నాయకుడు. ఆయన 2025లో నిలంబూర్ శాసనసభ నియోజకవర్గానికి జరిగిన ఉప ఎన్నికలో యుడిఎఫ్ కూటమి నుండి భారత జాతీయ కాంగ్రెస్‌ అభ్యర్థిగా పోటీ చేసి ఎమ్మెల్యేగా ఎన్నికయ్యాడు.
సిని జీవితం
ఆర్యదాన్ షౌకత్ 2003లో షౌకత్ 'పాదం ఒన్ను: ఒరు విలాపం' సినిమాతో నిర్మాత, స్క్రీన్ రైటర్‌గా సినీరంగంలోకి అరంగ్రేటం చేయగా ఈ సినిమా వాణిజ్యపరంగా విజయవంతమవడమే కాకుండా విమర్శకుల ప్రశంసలు అందుకొని కుటుంబ సంక్షేమంపై ఉత్తమ చిత్రంగా జాతీయ చలనచిత్ర అవార్డును అందుకుంది. ఆయన ఆ తరువాత విలాపంగల్క్కపురం (2008),  దైవానమథిల్ (2005), వర్థమానం (2021)  సినిమాలను నిర్మించగా మంచి గుర్తింపు పొందాయి.
 రాజకీయ జీవితం 
ఆర్యదాన్ షౌకత్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి నిలంబూర్ మునిసిపాలిటీ ఛైర్మన్‌గా, కేరళ ప్రదేశ్ కాంగ్రెస్ కమిటీ (కెపిసిసి) ప్రధాన కార్యదర్శిగా పార్టీలో వివిధ హోదాల్లో పని చేసి 2016 2016 కేరళ శాసనసభ ఎన్నికలలో నిలంబూరు శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి ఎల్‌డిఎఫ్ అభ్యర్థి పి.వి. అన్వర్ చేతిలో 11,504 ఓట్ల తేడాతో ఓడిపోయాడు. ఆయన 2025లో నిలంబూరు నియోజకవర్గానికి జరిగిన ఉప ఎన్నికలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి సిపిఐ(ఎం) అభ్యర్థి ఎం. స్వరాజ్ పై 11,077 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 
మూలాలు

వర్గం:కేరళ రాజకీయ నాయకులు
వర్గం:భారత జాతీయ కాంగ్రెస్ నాయకులు